# Jarret

Jarret (Jarret en francés) qu'ei ua comuna gascona de Bigòrra situada dens eth departament deths Hauts Pirenèus e era region d'Occitània, ancianament de Mieidia-Pirenèus.

## Toponimia
### Jarret

Era prononciacion qu'ei [ya'rrét] (grafia fonetica deths autors). Eras fòrmas ancianas que son : A Ierret, cap a 1200-1230, De Gerreto, en latin, en 1313, Geret en 1338, De Geyreta (maishanta lectura per Geyreto ?), en latin, en 1342, de Gereto, en latin, en 1379, Gerret en 1429, Jerret en 1736, Gerret en 1738, Jarret en 1755, Jerret (mapa de Cassini, ara fin deth sègle XVIII).
Segon R. Aymard, qu'ei un diminutiu deth gascon ger (gèr ?), « pastenc, dab granja ». Que i a noms semblables a Cautarés.
Segon Miquèu Grosclaude, pr'amor deras fòrmas ancianas dab -rr-, qu'ei pas eth gascon gèrm (deth latin eremus). Eth nom qu'ei ligat dab eth pic de Ger (Gèr ?) qu'ei just a costat.

### Ainèr

Era prononciacion qu'ei [ay'nè] (grafia fonetica deths autors). Eras fòrmas ancianas que son : d'Ayner en 1256, d'Ayne en 1309, Ayne en 1313, De Aynerio, en latin, en 1342 e 1379, d'Aynee, d'Ayner, D-Ayne en 1384, Ayner en 1429, Ainé en 1760, Ainé en 1790, Ayné (mapa de Cassini, ara fin deth sègle XVIII).
Segon R. Aymard, Ayner qu'ei ua varianta d'Asinarius.
Segon Miquèu Grosclaude, Ainèr que vien deth latin asinarius, « miaire d'asos ». Qu'ei ua fòrma de Anèr. Asinarius que seré un shafre vienut deths musulmans d'Espanha entà trufa's deths crestians. Ainèr qu'èra donc un nom medieval d'òmi.

### Losorm

Era prononciacion qu'ei [lou'zourm] (grafia fonetica deths autors). Eras fòrmas ancianas que son : A Lozorn, Losorn, cap a 1200-1230, (Cartularis de Bigòrra), De Lozorn en 1313, (Debita regi Navarre), 1338 (Libe verd de Benac), 1403, (ibid.), de Lozornio, en latin, en 1319 (Libe verd de Benac), Losorn els (= en els) Ancles, en 1338 (ibid.), Lo Sorm, en lo loc deu Sorm, en 1429, (Censièr de Bigòrra), Lousoure en 1760 (Larcher, Pouillé de Tarba), Lousour, en 1768 (Duco), Lousour, Louzour en 1737-1788 (Registres parropiaus), Lousour en 1790 (Departament 1 et 2), Lousour (mapa de Cassini, ara fin deth sègle XVIII).
Segon R. Aymard, Losorm que s'explica benlhèu per lo sorn(e) : eth (lòc, sòu) escur.
Miquèu Grosclaude que pensa eth article locau qu'ei eth, non pas lo (aqueth argument a pas gaire de pes, despuish que Joan Glaudi Dinguirard expliquè eth ei un article relativament recent). Segon eth, eth adjectiu sorn ei jamès atestat en toponimia gascona. Que considèra eth nom ei escur.

### Leret

Arren.

## Istòria

Jarret, Ainèr, Losorm e Leret qu'èran deths país e senescaucia de Bigòrra e deth quartairon ?) de Lorda. Baronia deths Angles. Eths quate lòcs qu'èran comunas en 1790, Leret qu'estó aplegada dab Jarret enter 1791 e 1801, Jarret, Ainèr e Losorm aplegadas en 1836. Canton de Lorda despuish 1790, de Lorda Èst en 1973.

## Administracion

Lista deus cònsols successius :
| Periòde | Periòde | Identitat |
| març de 2001 | 2026 | Ange Mur |
| junh de 1995 | 2001 | Christian Falliero |
| | 1995 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 292, totala: 298 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 239 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 241 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 164 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 132 | | | | Cercar | 219 | 290 | 300 | 312 321 |
| 2009 | 2010 |
| 319 328 | 311 318 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 era populacion èra de 317 abitants e era densitat èra de 71,4 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 5 6 7 8 9 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=911&titre=jarret
* Portau de Gasconha